
Për përcaktimin e autoritetit kontraktues për dhënien për përdorim me koncesion të burimit ujor Sasaj” dhe miratimin e bonusit, në procedurën përzgjedhëse konkurruese, që i jepet shoqërisë “Blue eye one”

Në mbështetje të nenit 100 të Kushtetutës dhe të neneve 5  pika 3, dhe 23 pika 3 shkronja “b”, të ligjit nr. 9663, datë 18.12.2006 “Për koncesionet”, të ndryshuar, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave 

VENDOSI:

1. Autoriteti kontraktues për kryerjen e procedurave ligjore, për dhënien për përdorim me koncesion të burimit ujor “Sasaj”, është Ministra e Mjedisit, Pyjeve dhe Administrimit të Ujërave.
2. Koncesioni do të jetë i formës BOT (ndërtim-shfrytëzim dhe transferim në pronësi të shtetit).
3. Miratimin e bonusit prej 8,5% të pikave, për rezultatin teknik, financiar dhe mjedisor, në procedurën përzgjedhëse konkurruese (propozim i pakërkuar), që i jepet shoqërisë “Blue eye one”.
4. Ngarkohet Ministra e Mjedisit, Pyjeve dhe Administrimit të Ujërave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

